CELEX: 52004SC0379(02)
Language: da
Date: 2004-03-30
Title: Udkast til afgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentant om organisation og drift af Den Europæiske Forvaltningsskole

Avis juridique important

|

52004SC0379(02)

Udkast til afgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentant om organisation og drift af Den Europæiske Forvaltningsskole  /* SEK/2004/0379 endelig udg. */  

Udkast til AFGØRELSE TRUFFET AF EUROPA-PARLAMENTETS, RÅDETS OG KOMMISSIONENS GENERALSEKRETÆRER, DOMSTOLENS JUSTITSSEKRETÆR, REVISIONSRETTENS, DET ØKONOMISKE OG SOCIALE UDVALGS OG REGIONSUDVALGETS GENERALSEKRETÆRER OG OMBUDSMANDENS REPRÆSENTANT om organisation og drift af Den Europæiske Forvaltningsskole(forelagt af Kommissionen)BEGRUNDELSEOprettelsen af Den Europæiske Forvaltningsskole, i det følgende benævnt skolen, indgår som et led i den generelle reform af EU's forvaltning. Denne reform indebærer blandt andet en styrkelse af udviklingen af de menneskelige ressourcer gennem uddannelse. Den hviler ligeledes på en dybtgående ændring af forvaltningskulturen, og især på en ændring af managementkulturen. Reformen af vedtægten og dens karrieresystem omfatter endvidere indførelsen af et nyt system for overgang mellem ansættelsesgrupper, herunder et obligatorisk uddannelseselement. I denne sammenhæng vil en interinstitutionel skole kunne yde et væsentligt bidrag.Generalsekretærerne for EU-institutionerne (blandt hvilke Det Økonomiske og Sociale Udvalg, Regionsudvalget og Ombudsmanden skal medregnes i denne sammenhæng) var således blevet enige om at undersøge denne mulighed, idet de var af den opfattelse, at i det mindste en del af personaleuddannelsen i institutionerne med fordel kunne foregå på et interinstitutionelt grundlag. Fra begyndelsen har tanken således været - i det mindste delvist - at gøre en fælles indsats for den faglige videreuddannelse af alle tjenestemænd og øvrige ansatte, herunder personale fra andre organer og agenturer. På nogle få undtagelser nær skal disse aktiviteter organiseres og finansieres selvstændigt af hver institution og hvert organ.Efter en indledende række overvejelser gennemførte generalsekretærerne en forhåndsevaluering inden for rammerne af en interinstitutionel arbejdsgruppe. Gruppen fik til opgave at undersøge virkningerne af oprettelsen af en sådan skole, især af den synergivirkning, der ville kunne opnås. Rapporten fra arbejdsgruppen og de hertil knyttede forslag til afgørelser blev godkendt af generalsekretærerne den 28. oktober 2003. Det fremgik af evalueringen, at oprettelsen af en interinstitutionel skole - ud over de økonomiske besparelser og den øgede effektivitet på uddannelsesområdet, for hvilke der redegøres i det følgende - bestemt ville kunne stimulere følelsen af at dele fælles værdier og udviklingen af en EU-korpsånd.På grundlag af en personalepolitik, der hviler på anvendelsen af vedtægten for tjenestemænd og øvrige ansatte i De Europæiske Fællesskaber, og som dermed er fælles for alle EU-institutioner, skal Den Europæiske Forvaltningsskole udføre følgende opgaver:- bidrage til en forbedring af forvaltningen i EU-administrationen, bl.a. gennem managementuddannelse, hvorved der vil kunne skabes en ny forvaltningskultur- bidrage til integreringen af nyansatte på grundlag af en fælles EU-korpsånd, uafhængigt af, hvilken institution der er tale om, bl.a. gennem indførelse af fælles introduktionskurser for nyansatte. Dette sker ved at anvende en ny politik for integration i institutionerne, uden at denne imidlertid erstatter de enkelte institutioners særlige introduktionskurser- bidrage til at fremme den enkeltes karriere og især medvirke til at højne den enkeltes kompetenceniveau i form af obligatorisk uddannelse kombineret med en ny certificeringsordning, der giver mulighed for ansættelsesgruppeskift fra assistent til administrator.Nedenstående kriterier viser ordningens politiske og økonomiske karakter, der ligeledes rummer en fællesskabsdimension. Opfyldelsen af disse kriterier udgør en merværdi i forhold til den aktuelle situation, hvor uddannelseskurser på enkelte undtagelser nær afholdes af hver enkelt institution for sig. Det drejer sig om følgende kriterier:- formidling af kendskabet til fælles værdier og opbygning af en fælles korpsånd i samtlige EU-institutioners forvaltning- sikring af den bedst mulige kohærente anvendelse af vedtægten i institutionerne for så vidt angår uddannelse og karriere- kortlægning af områder, hvor der findes samme behov med hensyn til viden og færdigheder, og som derfor er velegnede til en fælles tilrettelagt uddannelse- lettere tilfredsstillelse af efterspørgslen efter uddannelse, hvilket for øjeblikket er en svaghed i de mindre institutioner- udvidelse af uddannelsestilbuddet (f.eks. større specialisering og flere valgmuligheder, alternative datoer...)- betragtelige besparelser som følge af fælles tilrettelæggelse, der især vil manifestere sig på det administrative område og gennem en optimering af deltagerantallet pr. kursus.Som det fremgår af rapporten fra den interinstitutionelle gruppe udgør viljen til at opfylde ovenstående kriterier en rimelig begrundelse for at gennemføre de uddannelsesforanstaltninger i fælles regi, der er anført i denne afgørelse, da disse tiltag også vil skabe en tydelig synergieffekt.Det er klart, at der findes andre områder på uddannelsesområdet, der kunne tilrettelægges på interinstitutionelt niveau under anvendelse af ovennævnte kriterier. Nærværende afgørelse muliggør således en dynamisk tilgang, der giver mulighed for at træffe eventuelle senere afgørelser om en udvidelse af området. Fra begyndelsen er det således kun managementuddannelsen, introduktionskurserne og certificeringsuddannelserne, der konkret er omfattet af afgørelsen. Skolen skal således fra januar 2005 starte med i første omgang at organisere og afholde introduktionskurser for samtlige institutioner, der har undertegnet afgørelsen, hvorefter managementkurserne følger efter i anden omgang. I løbet af 2005 følger dernæst de certificeringsforberedende kurser, der giver mulighed for at skifte ansættelsesgruppe til administratoransættelsesgruppen.I overensstemmelse med ovenstående skal skolen i henhold til denne afgørelse i de første driftsår have administrativ tilknytning til et eksisterende interinstitutionelt organ, nærmere betegnet EPSO (De Europæiske Fællesskabers Personaleudvælgelseskontor). Herved gives der mulighed for - på grundlag af et begrænset driftsbudget og et begrænset antal ansatte - at skabe visse synergivirkninger, bl.a. med hensyn til administration (ressourceforvaltning) og ledelse (bestyrelse, direktør), som det fremgår af ovennævnte rapport. Senest efter tre års forløb skal tilknytningen til EPSO tages op til vurdering på grundlag af en grundig evaluering af de resultater, skolen har opnået.Udkast tilAfgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentantom organisation og drift af Den Europæiske ForvaltningsskoleGeneralsekretærernefor Europa-Parlamentet,Rådetog Kommissionen,Domstolens justitssekretær,generalsekretærerne for Revisionsretten,Det Europæiske Økonomiske og Sociale Udvalg ogRegionsudvalgetog Ombudsmandens repræsentant har -under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne, der er fastsat ved Rådets forordning (EØF, Euratom, EKSF) nr. 259/68 [1],[1]  EFT L 56 af 4.3.1968, s. 1.under henvisning til Europa-Parlamentets, Rådets, Kommissionens, Domstolens, Revisionsrettens, Det Økonomiske og Sociale Udvalgs, Regionsudvalgets og Ombudsmandens afgørelse af [...] om oprettelse af Den Europæiske Forvaltningsskole [2], særlig artikel 5, og[2]  Se side [...] i denne Tidende.ud fra følgende betragtninger:(1) Det interinstitutionelle samarbejde på uddannelsesområdet bør udbygges, navnlig med henblik på at sikre en større udbredelse af de fælles værdier i fællesskabsinstitutionerne. Et sådant samarbejde rummer en betragtelig merværdi, især hvad angår adgang til uddannelse, udbygning af uddannelsestilbuddet og nedbringelse af enhedsomkostningerne.(2) Ifølge principperne for sund forvaltning bør der anvendes en progressiv tilgang til oprettelsen af Den Europæiske Forvaltningsskole, i det følgende benævnt "skolen".(3) I afgørelsen om oprettelse af skolen overlades det til generalsekretærerne, Domstolens justitssekretær og Ombudsmandens repræsentant at fastlægge, hvilke uddannelsesområder den skal varetage.(4) Når en undertegnende institution iværksætter en personalepolitik, der gør det nødvendigt at erhverve en uddannelse inden for et bestemt område, som skolen får til opgave at tilrettelægge, bør der for at fremme denne politik sikres et minimumsantal uddannelsespladser på skolen til personale fra den pågældende institution, således at det får mulighed for at deltage i de kurser, skolen afholder, særligt i sådanne tilfælde, hvor uddannelsen er obligatorisk eller nødvendig for udøvelsen af visse funktioner, især managementfunktioner.(5) Skolen bør, som alle andre uddannelsesinstitutioner, drage fordel af et samarbejde på europæisk niveau i form af etablering af netværk.(6) Vilkårene for skolens administrative tilknytningsforhold til De Europæiske Fællesskabers Personaleudvælgelseskontor, som anført i artikel 4 i afgørelsen om oprettelse af skolen, bør præciseres nærmere -TRUFFET FØLGENDE AFGØRELSE:Artikel 1  Den Europæiske Forvaltningsskoles opgaver1. Den Europæiske Forvaltningsskole, herefter benævnt "skolen", har til opgave at tilrettelægge, gennemføre og evaluere følgende uddannelsesforanstaltninger for de institutioner, herefter benævnt "institutionerne", der har undertegnet afgørelsen om oprettelse af skolen:a) managementkurser for de tjenestemænd og øvrige ansatte, der har til opgave eller som vil kunne få til opgave at udøve ledelsesfunktionerb) introduktionskurser for nyansat personalec) [under forudsætning af, at de relevante bestemmelser vedtages: obligatorisk uddannelse i forbindelse med ansættelsesgruppeskift] [3].[3]  Teksten færdiggøres, når der er truffet beslutning om den nye vedtægt.2. På grundlag af de enkelte institutioners særlige behov kan institutionerne afholde supplerende kurser ud over de managementkurser og introduktionskurser, der afholdes af skolen, som anført i stk. 1, litra a) og b). Skolen har enekompetence med hensyn til at afholde den i stk. 1, litra c), anførte uddannelse.Artikel 2  Institutionernes ansvar1. Ansættelsesmyndigheden i hver enkelt institution stiller et tilstrækkeligt antal foredragsholdere fra institutionerne til rådighed for skolen i overensstemmelse med de regler, som skolens bestyrelse fastsætter jævnfør artikel 7, litra g).2. På skolens anmodning stiller institutionerne i det omfang, de har mulighed herfor, undervisningslokaler til rådighed for skolen på de nærmere vilkår, som skolens bestyrelse fastsætter.Artikel 3  Andre ydelser1. Efter skriftlig aftale mellem skolens direktør og et EU-organ, -kontor eller -agentur kan skolen efter anmodning lade deltagere fra disse deltage i kurser, som den afholder for institutionerne, i det omfang der er ledige pladser.2. For så vidt angår de i artikel 1, stk. 1, litra c), omhandlede uddannelsesforanstaltninger, reserveres der årligt et vist antal pladser til EU-organer, -kontorer og -agenturer på grundlag af de foreliggende behov, således at der derved sikres lige behandling af de tjenestemænd, der er ansat dér, jævnfør bestemmelserne i vedtægtens artikel 45a. Bestyrelsen fastsætter årligt antallet af pladser og udgiftsfordelingen.3. Efter anmodning fra EU-organer, -kontorer eller -agenturer kan skolen på grundlag af en skriftlig aftale optage kurser i sit uddannelsesprogram under forudsætning af, at sådanne kurser ikke lægger hindringer i vejen for gennemførelsen af kurser, der tilrettelægges for institutionerne. Enhver aftale af denne art skal indeholde bestemmelser om de finansielle vilkår, der knytter sig til de ydelser, som skolen leverer, og for at kunne træde i kraft skal aftalen forhåndsgodkendes af bestyrelsen.4. Efter anmodning fra en EU-institution, et EU-organ, -kontor eller -agentur kan skolen i givet fald yde assistance med henblik på undervisningstilrettelæggelse eller i form af enhver anden aktivitet, der vedrører dens kompetenceområde, efter aftale med skolens direktør og under forudsætning af, at de nærmere finansielle vilkår for denne ydelse angives i aftalen.Artikel 4  Klager og anmodninger1. Skolens direktør udøver de beføjelser, der i henhold til vedtægtens artikel 90 er overdraget til ansættelsesmyndigheden, i forbindelse med alle anmodninger eller klager vedrørende skolens opgaver.2. I forbindelse med sådanne klager hører skolens direktør bestyrelsens formand, hvis han har til hensigt at bekræfte sin oprindelige beslutning.3. Skolen besvarer henvendelser fra Den Europæiske Ombudsmand vedrørende spørgsmål, der i henhold til nærværende afgørelse henhører under dens beføjelser.Artikel 5  Tilrettelæggelse af skolens aktiviteter1. Som hovedregel afholder skolen kurser i såvel Bruxelles som Luxembourg. Andre tjenestesteder kan komme i betragtning under forudsætning af, at princippet om sund forvaltning overholdes.2. Bestyrelsen sørger for en ligelig fordeling af institutionernes personale på kurserne. Den skal især drage omsorg for, at skolen stiller et tilstrækkeligt antal uddannelsespladser til rådighed for personale fra institutioner, hvor en særlig uddannelse, som skolen har fået til opgave at tilrettelægge, er obligatorisk eller nødvendig for udøvelsen af visse funktioner, især managementfunktioner. I forbindelse med udarbejdelsen af det årlige arbejdsprogram giver den pågældende institution skolen meddelelse om sine uddannelsesbehov inden for ovennævnte områder. Ved udarbejdelsen af arbejdsprogrammet gives tilrettelæggelsen af sådanne kurser den fornødne prioritet.3. Med henblik på, at en undertegnende institution kan imødegå en særlig overgangssituation, kan den anmode skolen om at optage et antal kursusdeltagere ud over den kvote, der gælder for den på grundlag af antallet af stillinger, mod at den pågældende institution overfører de hertil svarende budgetmidler til skolen. Artikel 3, stk. 2, finder således anvendelse.4. Skolen kan indlede samarbejde med andre forvaltningsskoler, institutter og universiteter, der udøver aktiviteter på samme område. Dette samarbejde kan omfatte etablering af udvekslingsordninger.Artikel 6  BestyrelseI den periode, skolen er tilknyttet De Europæiske Fællesskabers Personaleudvælgelseskontor, herefter benævnt "kontoret", varetages de opgaver, der skal udføres af skolens bestyrelse, af kontorets bestyrelse i henhold til bestemmelserne i artikel 5 i afgørelse 2002/621/EF) [4].[4]  EFT L 197 af 26.7.2002, s. 56.Artikel 7  Bestyrelsens opgaverI institutionernes fælles interesse udfører bestyrelsen følgende opgaver:a) Den vedtager med kvalificeret flertal bestemmelserne vedrørende skolens drift.b) Den vedtager efter forslag fra skolens direktør med simpelt flertal skolens organisationsmæssige opbygning.c) I budgetsammenhæng vedtager den med simpelt flertal på grundlag af et udkast fra skolens direktør et overslag over skolens indtægter og udgifter, som den fremsender til Kommissionen med henblik på udarbejdelse af Kommissionens overslag over indtægter og udgifter; samtidig foreslår den Kommissionen de tilpasninger, som den mener, at det er nødvendigt at foretage i skolens stillingsfortegnelse.d) Den vedtager med simpelt flertal arten af og prisen for de supplerende ydelser, som skolen mod betaling kan udføre for institutionerne, organerne, kontorerne og agenturerne, samt betingelserne for skolens udførelse af disse ydelser.e) På forslag af skolens direktør vedtager den med enstemmighed arbejdsprogrammet. Arbejdsprogrammet omfatter desuden andre ydelser end dem, der er direkte forbundet med uddannelseskurserne.f) På grundlag af et udkast udarbejdet af skolens direktør vedtager den med kvalificeret flertal en årlig forvaltningsrapport omfattende alle indtægts- og udgiftsposter vedrørende skolens arbejde og ydelser. Hvert år inden den 1. maj sender den institutionerne rapporten for det foregående regnskabsår, som udarbejdes på grundlag af driftsbogholderiet.g) På grundlag af uddannelsesbehovene fastsætter den med kvalificeret flertal reglerne for, hvor mange foredragsholdere de enkelte institutioner skal stille til rådighed for skolen.Artikel 8  Udnævnelse af personale1. I den periode, skolen er tilknyttet kontoret, varetages funktionen som skolens direktør af kontorets direktør.2. Skolens direktør er ansættelsesmyndighed for skolens personale.3. Skolens direktør underretter bestyrelsen om udnævnelser, undertegning af kontrakter, forfremmelser og indledning af disciplinærsager vedrørende tjenestemænd og øvrige ansatte.4. Ledige stillinger på skolen bekendtgøres for personalet i alle Fællesskabets institutioner, så snart ansættelsesmyndigheden har besluttet at besætte stillingen.5. Jævnfør artikel 3a, stk. 1, tredje led, i ansættelsesvilkårene for de øvrige ansatte i Fællesskaberne [5] kan skolen benytte kontraktansatte til udførelse af ikke-kerneopgaver.[5]  [referencen følger efter vedtagelsen af den ændrede vedtægt]Artikel 9  Direktørens opgaver og personaleforvaltning1. Skolens direktør er ansvarlig for skolens drift. Han er underlagt bestyrelsen og handler inden for rammerne af dennes beføjelser. Han varetager bestyrelsens sekretariatsfunktioner, redegør over for bestyrelsen for udførelsen af sine opgaver og forelægger bestyrelsen forslag vedrørende skolens drift.2. Med hensyn til den løbende personaleforvaltning, bl.a. vedrørende løn og ferie, sygekasse, ulykker og pension, gælder de samme betingelser som for tjenestemænd og øvrige ansatte. Denne liste er ikke udtømmende, og skolen kan aftale andre områder med Kommissionen.Artikel 10  Skoleleder1. I den periode, skolen er tilknyttet kontoret, udnævnes der en skoleleder af Kommissionen på grundlag af en positiv udtalelse fra kontorets bestyrelse vedtaget med simpelt flertal. Bestyrelsen inddrages i vid udstrækning i de procedurer, der går forud for udnævnelsen af skolelederen, bl.a. i forbindelse med udarbejdelse af stillingsannonce og gennemgang af ansøgningerne.2. Skolelederen er underlagt direktøren og ansvarlig for gennemførelsen af de opgaver, der er anført i artikel 2 i afgørelsen om oprettelse af Den Europæiske Forvaltningsskole. Han deltager i bestyrelsens møder med henblik på at drøfte de anliggender, der henhører under hans kompetenceområde.Artikel 11  Finansielle aspekter1. Skolens samlede bevillinger er opført under en særlig budgetpost i den sektion af budgettet, der vedrører Kommissionen, og de er udspecificeret i et bilag til denne sektion. Bilaget indeholder en oversigt over indtægter og udgifter og har samme underopdeling som budgettets sektioner.2. Skolens stillingsfortegnelse vedlægges Kommissionens stillingsfortegnelse.3. Kommissionen delegerer efter forslag fra bestyrelsen beføjelserne som anvisningsberettiget for de af skolens bevillinger, der er opført i bilaget, til skolens direktør og fastsætter de grænser og betingelser, der skal gælde for denne delegering. Med hensyn til de supplerende ydelser, som skolen leverer mod betaling, underretter bestyrelsen ved regnskabsårets udgang budgetmyndigheden om, hvordan de indkomne beløb fordeler sig under budgetposten i bilaget.4. Skolens budget fastlægges og gennemføres i overensstemmelse med Rådets forordning (EF, Euratom) nr. 1605/2002 [6].[6]  EFT L 248 af 16.9.2002, s. 1.5. I den periode, skolen er tilknyttet kontoret, er de finansielle bestemmelser, som er omhandlet i stk. 1-4, navnlig skolens bevillinger og antal stillinger, omfattet af kontorets budget. De herfor gældende bestemmelser gælder tilsvarende. Med henblik på at gøre det lettere at fastslå, hvilke ressourcer der er til rådighed for skolen, og samtidig overholde budgetreglerne, opføres skolens stillinger separat i kontorets stillingsfortegnelse, og skolens særlige driftsbevillinger opføres i en separat artikel i bilag IV.Artikel 12  Revision af opgaver1. Denne afgørelse tages, for så vidt angår de i artikel 1, stk. 1, omhandlede opgaver, op til revision tidligst tre år efter skolens oprettelse.2. En eventuel revision af skolens opgaver kræver, at generalsekretærerne, Domstolens justitssekretær og Ombudsmandens repræsentant med enstemmighed vedtager et forslag, som bestyrelsen har vedtaget med kvalificeret flertal, jf. artikel 5, stk. 6, i afgørelse 2002/621/EF, på grundlag af en detaljeret rapport fra direktøren.Artikel 13  Revision af tilknytningen til kontoretSenest ved udgangen af skolens tredje driftsår forelægger kontorets direktør bestyrelsen en detaljeret rapport om skolens administrative tilknytning til kontoret. På grundlag af en beslutning, truffet i henhold til de bestemmelser, der er anført i artikel 4, stk. 3, i afgørelsen om oprettelse af skolen, kan bestyrelsen beslutte at bringe dette tilknytningsforhold til ophør, med mindre der fremlægges en begrundet udtalelse om at fortsætte tilknytningsforholdet.I tilfælde af, at bestyrelsen i medfør af den i stk. 1 anførte procedure beslutter at forlænge tilknytningen, anfører den i sin beslutning en frist, inden for hvilken den vil tage spørgsmålet op til drøftelse igen.Artikel 14  VirkningstidspunktDenne afgørelse får virkning på dagen for offentliggørelsen i Den Europæiske Unions Tidende.På Europa-Parlamentets vegne På Rådets vegneGeneralsekretær VicegeneralsekretærPå Kommissionens vegne På Domstolens vegneGeneralsekretær JustitssekretærPå Revisionsrettens vegne På Det Økonomiske og Sociale Udvalgs vegneGeneralsekretær GeneralsekretærPå Regionsudvalgets vegneGeneralsekretær OmbudsmandenINANSIERINGSOVERSIGT TIL FORSLAGETPolitikområde: Administration.Aktiviteter: Personalepolitik og personaleforvaltningTitel: Oprettelse af Den Europæiske Forvaltningsskole1. BUDGETPOST (nummer og betegnelse)26 01 20 - DE EUROPÆISKE FÆLLESSKABERS PERSONALEUDVÆLGELSESKONTOR2. SAMLEDE TAL2.1. Samlet rammebevilling (del B): ikke relevant2.2. Gennemførelsesperiode:Den Europæiske Forvaltningsskole bliver operationel den 1. januar 2005.2.3. Samlet flerårigt skøn over udgifterne:a) Forfaldsplan for forpligtelses- og betalingsbevillinger (finansieringstilskud)b) Teknisk og administrativ bistand og støtteudgifterc) Personale- og andre driftsudgifters samlede budgetvirkninger2.4. Forenelighed med den finansielle programmering og de finansielle overslagX Oprettelsen af Den Europæiske Forvaltningsskole er forenelig med programmeringen af udgiftsområde V, eftersom oprettelsen af denne skole er budgetmæssigt neutral eller indgår i finansieringsoversigten for reformen, og endvidere vil oprettelsen af denne skole skabe betragtelige besparelser i fremtiden.|| Forslaget kræver omprogrammering af de relevante poster i de finansielle overslag|| Omprogrammeringen kan betyde, at bestemmelserne i den interinstitutionelle aftale må tages i brug.2.5. Virkninger for budgettets indtægtsside:|| Ingen (vedrører tekniske aspekter ved en foranstaltnings gennemførelse)ELLERX Virkningerne er følgende:Bidrag fra institutionerne i form af formålsbestemte indtægter (genanvendelse) vedrørende uddannelsesaktiviteter, som overtages af Den Europæiske Forvaltningsskole (der henvises til den supplerende rapport fra den interinstitutionelle arbejdsgruppe, kapitel 4: Budgetmæssige og finansielle indvirkninger).3. BUDGETSPECIFIKATIONER&gt;TABELPOSITION&gt;4. RETSGRUNDLAGEuropa-Parlamentets, Rådets, Kommissionens, Domstolens, Revisionsrettens, Det Økonomiske og Sociale Udvalgs, Regionsudvalgets og Ombudsmandens afgørelse af [...] om oprettelse af Den Europæiske Forvaltningsskole (2003/.../EF)Afgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentant af [...] om organisation og drift af Den Europæiske ForvaltningsskoleVedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne, der er fastsat ved Rådets forordning (EØF, Euratom, EKSF) nr. 259/68 [7], senest ændret ved forordning (EF, EKSF, Euratom) nr. 490/2002 [8], særlig vedtægtens artikel 24, stk. 3 og 4.[7]  EFT L 56 af 4.3.1968, s. 1.[8]  EFT L 77 af 20.3.2002, s. 1.5. BESKRIVELSE OG BEGRUNDELSE5.1 Behov for EU-foranstaltninger5.1.1. MålOprettelsen af Den Europæiske Forvaltningsskole indgår som et led i den generelle reform af EU's forvaltning. Denne reform indebærer blandt andet en styrkelse af udviklingen af de menneskelige ressourcer gennem uddannelse, og den hviler ligeledes på en dybtgående ændring af forvaltningskulturen, og især på en ændring af managementkulturen. Reformen af vedtægten og dens karrieresystem omfatter endvidere indførelsen af et nyt system for overgang mellem ansættelsesgrupper, herunder et obligatorisk uddannelseselement. I denne sammenhæng er det blevet foreslået, at en interinstitutionel skole vil kunne spille en væsentlig rolle.På grundlag af en personalepolitik, der hviler på vedtægten for tjenestemænd og øvrige ansatte i De Europæiske Fællesskaber, og som dermed er fælles for alle EU-institutioner, skal Den Europæiske Forvaltningsskole udføre følgende opgaver:- bidrage til en forbedring af forvaltningen i EU-administrationen, bl.a. gennem managementuddannelse, hvorved der vil kunne skabes en ny forvaltningskultur- bidrage til integreringen af nyansatte på grundlag af en fælles EU-korpsånd, uafhængigt af, hvilken institution der er tale om, bl.a. gennem indførelse af fælles introduktionskurser for nyansatte. Dette sker ved at anvende en ny politik for integration i institutionerne, uden at denne imidlertid erstatter de enkelte institutioners særlige introduktionskurser- bidrage til at fremme den enkeltes karriere og især medvirke til at højne den enkeltes kompetenceniveau gennem uddannelse kombineret med en ny certificeringsordning, der giver mulighed for ansættelsesgruppeskift fra assistent til administrator.Det er klart, at der findes andre områder på uddannelsesområdet, der kunne tilrettelægges på interinstitutionelt niveau under anvendelse af de samme kriterier, som er nævnt ovenfor. Nærværende afgørelse muliggør således en dynamisk tilgang, der giver mulighed for under forbehold af en afgørelse, som generalsekretærerne skal træffe med enstemmighed, at træffe en eventuel senere afgørelse om en udvidelse af området. Fra begyndelsen er det således kun managementuddannelsen, introduktionskurserne og certificeringsuddannelserne, der konkret er omfattet af afgørelsen. Skolen starter således fra januar 2005 med i første omgang at organisere og afholde introduktionskurser og managementkurser for samtlige institutioner, der har undertegnet afgørelsen. I løbet af 2005 følger dernæst de certificeringsforberedende kurser, der giver mulighed for at skifte ansættelsesgruppe.5.1.2. Dispositioner, der er truffet på grundlag af forhåndsevalueringenGeneralsekretærerne for EU-institutionerne (blandt hvilke Det Økonomiske og Sociale Udvalg, Regionsudvalget og Ombudsmanden skal medregnes i denne sammenhæng) var således blevet enige om at undersøge muligheden for at oprette en europæisk forvaltningsskole, idet de var af den opfattelse, at i det mindste en del af personaleuddannelsen i institutionerne med fordel kunne foregå på et interinstitutionelt grundlag. Efter en indledende række overvejelser konkluderede generalsekretærerne i juli 2002, at en interinstitutionel arbejdsgruppe først skulle gennemføre en forhåndsevaluering af en eventuel oprettelse af en sådan skole, og såfremt denne evaluering var positiv, skulle der forberedes af en afgørelse om dens drift og organisation. Det fremgår i første omgang af denne evaluering, at oprettelsen af en interinstitutionel skole vil kunne stimulere følelsen af at dele fælles værdier og bidrage til at udvikle en EU-korpsånd.Dernæst førte evalueringen til, at der blev opstillet en række kriterier, som angives nedenfor, og som viser, at en sådan ordning både har økonomiske og politiske sider, men også en fællesskabsdimension. Opfyldelsen af disse kriterier udgør en merværdi i forhold til den aktuelle situation, hvor ansvaret for videreuddannelsen af personalet på enkelte undtagelser nær hviler på den enkelte institution. Det drejer sig om følgende kriterier:formidling af kendskabet til fælles værdier og opbygning af en fælles korpsånd i EU-institutionernes forvaltningsikring af en så kohærent anvendelse af vedtægten i institutionerne som muligt, for så vidt angår uddannelse og karrierekortlægning af områder, hvor der findes samme behov med hensyn til viden og færdigheder, og som derfor er velegnede til en fælles tilrettelagt uddannelsemulighed for at gennemføre betragtelige besparelser som følge af fælles tilrettelæggelse.Som det fremgår af rapporten fra den interinstitutionelle gruppe udgør ovenstående kriterier en rimelig begrundelse for at gennemføre de uddannelsesforanstaltninger i fælles regi, der er anført i denne afgørelse.Der vil især kunne opnås betragtelige besparelser gennem:centraliseret tilrettelæggelse af udbud inden for samme område, hvorved man undgår gentagelsernedbringelse af omkostningerne pr. deltager/kursus på grund af muligheden af at samle et optimalt antal deltagere pr. kursuslettere forvaltning af introduktionskurser i forbindelse med større rekrutteringsaktioner som følge af udvidelsen, hvilket især vil være af betydning for de mindre institutionerbedre anvendelse af støttepersonale (forvaltning af kontrakter, personale og logistik...) som følge af skolens tilknytning til EPSOmuligheden for at have det fornødne antal undervisningslokaler til rådighed og dermed ikke længere være henvist til relativt dyre løsninger på lokaleproblemetmuligheden for at rekruttere kontraktansatte.Herudover forventes der kvalitative forbedringer i uddannelsen, som vil resultere i:mere professionel tilrettelæggelse af uddannelsenen større vifte af uddannelsestilbud: flere valgmuligheder, flere alternative datoer...flere valgmuligheder med hensyn til de sprog, som visse kursustyper afholdes pånedbringelse af enhedsomkostningerne gennem optimering af deltagerantallet pr. kursusfælles udnyttelse af særlige kompetencer (f.eks. anvendelse af Revisionsrettens revisorer som undervisere i revision)styrkelse af det interinstitutionelle samarbejde ud over tilrettelæggelsen af uddannelse (indirekte virkninger).I overensstemmelse med ovenstående skal skolen i henhold til denne afgørelse i de første driftsår have administrativ tilknytning til et eksisterende interinstitutionelt organ, nærmere betegnet EPSO (De Europæiske Fællesskabers Personaleudvælgelseskontor). Herved gives der mulighed for - på grundlag af et begrænset driftsbudget og et begrænset antal ansatte i skolens første driftsår - at skabe visse synergivirkninger, bl.a. med hensyn til administration (ressourceforvaltning) og ledelse (bestyrelse, direktør), som det fremgår af ovennævnte rapport. Efter tre år skal tilknytningen til EPSO tages op til vurdering på grundlag af en tilbundsgående evaluering.5.1.3. Dispositioner, der er truffet på grundlag af den efterfølgende evalueringIkke relevant5.2. Indsatsområder og nærmere bestemmelser for støttenFormålet er at etablere et interinstitutionelt organ, der varetager en vis fælles del af personalets faglige videreuddannelsesbehov for de institutioner, der har undertegnet afgørelsen. I første omgang drejer det sig om 1) introduktionskurser for nyansatte, 2) managementuddannelse og 3) uddannelse med henblik på ansættelsesgruppeskift jævnfør den nye ordning.Det er klart, at disse uddannelser, med undtagelse af den tredje, kun omfatter de områder, der lader sig tilrettelægge på interinstitutionelt plan. Institutionerne beholder således beføjelserne på områder, der er specielle for hver institution. Den faglige videreuddannelse for tjenestemænd og øvrige ansatte bliver således i fremtiden en aktivitet, som deles mellem skolen, der er et interinstitutionelt organ med ansvar for en del af disse foranstaltninger, og institutionerne, der fortsat bestemmer over de andre områder.Det er endvidere planlagt at lade tjenestemænd og øvrige ansatte fra andre fællesskabsorganer og -agenturer få adgang til disse uddannelser på særlige finansielle vilkår, som skal fastlægges efterfølgende.Skolen vil kunne drage fordel af det net af personer, der er ansvarlige for uddannelse i institutionerne. Den vil endvidere nyde godt af et samarbejde, der fremover skal etableres med tilsvarende institutioner i medlemsstaterne, hvorigennem andres erfaringer og ekspertise vil kunne udnyttes.Logikken bag ovenstående hviler på de synergivirkninger, der vil opstå, således som arbejdsgruppen fandt frem til (jf. punkt 5.1.2.), men også på den positive indflydelse, dette vil have på kvaliteten og effektiviteten af den uddannelse, som personalet tilbydes. Endvidere gør oprettelsen af skolen det muligt at tage den udfordring op, der består i at imødekomme tjenestemændenes og de øvrige ansattes behov for faglig videreuddannelse i forbindelse med udvidelsen og reformen af personale- og forvaltningspolitikken. Det skal anføres, at alene udvidelsen skaber et behov for, at mere end 2000 personer pr. år i de kommende år gennemgår introduktionskurser for nyansatte.Skolen skal således udarbejde et årligt uddannelsesprogram, der vedtages af bestyrelsen, i hvilken alle de institutioner, der har undertegnet afgørelsen, er repræsenteret.Oprettelsen af skolen får ingen indvirkning på budgettet.5.3. GennemførelsesmetoderOpgaven består i at oprette en europæisk forvaltningsskole, som skal have status af et interinstitutionelt organ. Skolen skal fra begyndelsen være tilknyttet EPSO-kontoret, således at det besluttende organ, bestyrelsen, er bestyrelsen for EPSO, og at direktøren for skolen er EPSO's direktør. Skolen skal begynde at afholde egne uddannelseskurser fra 1. januar 2005. Med henblik på at forberede dette tiltag bedst muligt er det meningen, at skolen fra datoen for sin juridiske oprettelse kan gennemføre visse forberedende aktioner såsom oprettelse af instanser, offentliggørelse af udbud og visse forberedende opgaver. Den interinstitutionelle tilrettelæggelse af introduktionskurser fra og med udvidelsen i maj 2004 vil endvidere udgøre en forberedende aktion af praktisk art.Endvidere vil EPSO varetage visse administrative opgaver (forvaltning af budget og kontrakter). Skolen bliver i sidste instans tilknyttet Kommissionen på samme vilkår som EPSO, for så vidt angår visse administrative opgaver (lønninger, pensioner...) og rådighed over infrastruktur og logistik.6. FINANSIELLE VIRKNINGER6.1. Samlede finansielle virkninger for budgettets del B (hele programperioden)Der vil blive stillet bevillinger til rådighed for Den Europæiske Forvaltningsskole under de relevante budgetposter til managementuddannelse, introduktionskurser og den certificeringsforberedende uddannelse.6.2. Beregning af omkostningerne pr. foranstaltning i budgettets del B7. VIRKNINGER FOR PERSONALERESSOURCER OG ADMINISTRATIONSUDGIFTER7.1. Personalemæssige virkningerTilgangen af menneskelige ressourcer til Den Europæiske Forvaltningsskole sker ved overførsel af allerede eksisterende eller planlagte stillinger eller bevillinger for hver institution inden for rammerne af udvidelsen i 2005. Oprettelsen af Den Europæiske Forvaltningsskole skaber således på ingen måde en stigning i personalet i institutionerne i forhold til deres overslag. Otte eksisterende stillinger samt eksisterende bevillinger til to C-hjælpeansatte vil blive stillet til rådighed for Den Europæiske Forvaltningsskoles budget for 2005 ved overførsel fra institutionernes budgetter ifølge den fordeling, der er anført i oversigten i bilag 3 til denne finansieringsoversigt. De yderligere ressourcer, der er nødvendige som følge af udvidelsen, nærmere betegnet syv stillinger og bevillinger til to C-hjælpeansatte, indgår som en integreret del af overslagene over udviklingen i de menneskelige ressourcer i hver institution for 2005. Det yderligere behov fordeles efter en nøgle som anført ovenfor.&gt;TABELPOSITION&gt;Det tekniske bilag indeholder en oversigt over fordelingen af stillinger fra de enkelte institutioner.7.2. Samlede finansielle virkninger af personaleforbruget&gt;TABELPOSITION&gt;Beløbene modsvarer de samlede udgifter i en tolvmåneders periode.Det tekniske bilag indeholder detaljerne.7.3. Andre administrative udgifter som følge af foranstaltningen&gt;TABELPOSITION&gt;Det tekniske bilag indeholder detaljerne.Behovet for personale- og administrationsressourcer vil blive dækket af bevillingen til Den Europæiske Forvaltningsskole inden for rammerne af den årlige bevillingsprocedure.8. RESULTATOPFØLGNING OG EVALUERING8.1. ResultatopfølgningssystemI henhold til artikel 7 i afgørelsen om organisation og drift af Den Europæiske Forvaltningsskole udarbejdes der en årlig forvaltningsrapport.I første halvår af 2008 fremlægger EPSO's bestyrelse en evalueringsrapport, på grundlag af hvilken der træffes en afgørelse om Den Europæiske Forvaltningsskoles tilknytning til EPSO (jf. artikel 4, stk. 3, i afgørelsen om oprettelse af Den Europæiske Forvaltningsskole).8.2. Hvordan og hvor ofte skal der evalueres?9. FORHOLDSREGLER MOD SVIG  Den Europæiske Forvaltningsskole træffer alle nødvendige foranstaltninger for at undgå svig.